## La Generalitat finalitza les obres de reforç del ferm en l’enllaç de l’N-340 amb la CV-183 a Almassora

*** Els treballs del conegut com a ‘escalèxtric’ d’Almassora s’han estés durant dos setmanes amb una inversió de 100.000 euros
* La circulació ja s’ha restablit amb normalitat en la zona**

La Conselleria de Medi Ambient, Infraestructures i Territori ha finalitzat les obres destinades a reforçar el ferm de la calçada en l’enllaç de l’antiga N-340 i la CV-183, conegut com a ‘escalèxtric’, en el terme municipal d’Almassora.

Este enllaç té dos passos superiors, un sobre la mateixa carretera nacional N-340 i un altre sobre la línia de ferrocarril València-Barcelona. Els treballs han consistit a reasfaltar-ho, amb l’objectiu de millorar la seguretat viària i la circulació en una zona que registra un alt volum de trànsit diari.

Gràcies a esta actuació, s’han esmenat importants irregularitats del paviment, que presentava una deterioració evident amb clots, fissures i clivelles. La intervenció ha abordat estes deficiències per a garantir la seguretat dels usuaris i prolongar la vida útil de les infraestructures existents.

Una vegada concloses les obres, la circulació ja s’ha restablit amb total normalitat en tota la zona. Les actuacions s’han executat en un termini de dos setmanes i han comptat amb una inversió de 100.000 euros.

En una primera fase es va procedir al desbrossament i la neteja de la vegetació per a facilitar el manteniment, millorar la visibilitat i protegir l’estructura viària. Posteriorment, es va renovar el paviment en les àrees més afectades mitjançant fresatge, i es va aplicar i compactar una nova capa d’asfalt.

Després de l’asfaltada, es van pintar les marques viàries, incorporant senyalització horitzontal, simbologia i marques d’eix i vora. Així mateix, s’han actualitzat els senyals de les vorades i les illetes formigonades per a millorar la visibilitat i l’orientació dels conductors, i s’han reforçat les barreres de seguretat amb la finalitat d’incrementar la protecció dels usuaris.

Fecha: 15/05/2025